Voetganger kritiek ná motor hom trefFoto: Verskaf. ŉ Man in sy vyftigs is in ŉ kritieke toestand ná ŉ kar hom getref het. Annine Siddall, woordvoerder van ER24, het gesê die voorval het Saterdagmiddag in Kiaatlaan buite Vereeniging plaasgevind.’ “Ons paramedici is omstreeks 14:10 na die toneel ontbied waar hulle die man aangetref het waar hy op die pad lê,” het Siddall verduidelik. Volgens Siddall het die man verskeie frakture opgedoen en moes hy per mediese helikopter na die Chris Hani Baragwanath-hospitaal gehaas word vir verdere mediese behandeling. Die presiese besonderhede van die voorval is nog nie bekend nie, maar sal deel uitmaak van die polisie se ondersoek.